નિયત કરેલા દિવસે એક વડીલને ઘરે અમે ભેગા થયા. હિસાબ સાથે ત્રણે કમિટી મેમ્બરો પણ હાજર હતા. બધો ખરચ કાઢતાં આશરે છત્રીસ રૂપિયા નિર્ધારીત બજેટ કરતાં વધારે ખર્ચાઈ ગયા છે એવું હિસાબમાં જણાવવામાં આવ્યું. આ ખોટ સરભર કરવા માટે કુટુંબદીઠ એક એક રૂપિયો ઉઘરાવવો એમ રજૂઆત કરવામાં આવી. બે-ત્રણ જ્ઞાતિજનોએ આખો હિસાબ તપાસ્યો. કુટુંબ દીઠ રૂપિયાની ઉઘરાણી કરવા જવા માટે સ્વયંસેવકો તૈયાર થયા.